ตลาดหุ้นเอเชียเขียวสลับแดง นลท.จับตาสหรัฐ-จีนลงนามการค้าเฟสแรก
ตลาดหุ้นเอเชียเขียวสลับแดง นลท.จับตาสหรัฐ-จีนลงนามการค้าเฟสแรก
ตลาดหุ้นเอเชียเขียวสลับแดง นลท.จับตา "สหรัฐ-จีน" ลงนามการค้าเฟสแรก
13 ม.ค. 2563

ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนจับตาการลงนามข้อตกลงการค้าระหว่างสหรัฐกับจีนอย่างใกล้ชิด
ดัชนี SSE Composite ตลาดหุ้นจีนเปิดวันนี้ที่ 3,091.49 จุด ลดลง 0.80 จุด, -0.03%
ดัชนี HSI ตลาดหุ้นฮ่องกงเปิดวันนี้ที่ 28,772.37 จุด เพิ่มขึ้น 134.17 จุด, +0.47%
ดัชนี TAIEX ตลาดหุ้นไต้หวันเปิดวันนี้ที่ 12,069.61 จุด เพิ่มขึ้น 44.96 จุด, +0.37%
ดัชนี KOSPI ตลาดหุ้นเกาหลีใต้เปิดวันนี้ที่ 2,204.49 จุด ลดลง 1.90 จุด, -0.09%
ดัชนี FTSE STI ตลาดหุ้นสิงคโปร์เปิดวันนี้ที่ 3,259.44 จุด เพิ่มขึ้น 3.49 จุด, +0.11%
ดัชนี FBMKLCI ตลาดหุ้นมาเลเซียเปิดวันนี้ที่ 1,593.10 จุด เพิ่มขึ้น 1.64 จุด, +0.10%
ตลาดหุ้นญี่ปุ่นปิดทำการวันนี้เนื่องในวันฉลองบรรลุนิติภาวะ และตลาดหุ้นฟิลิปปินส์ปิดทำการวันนี้เนื่องจากภูเขาไฟตาอัลปะทุรุนแรง
ทั้งนี้ นายหลิว เหอ รองนายกรัฐมนตรีจีน จะนำคณะผู้แทนของจีนเดินทางไปยังกรุงวอชิงตันของสหรัฐในระหว่างวันที่ 13-15 ม.ค. เพื่อร่วมลงนามในข้อตกลงการค้าเฟสแรกกับสหรัฐ ขณะที่ประธานาธิบดีโดนัลด์ ทรัมป์ เปิดเผยก่อนหน้านี้ว่า การลงนามข้อตกลงการค้าเฟสแรกจะมีขึ้นในวันที่ 15 ม.ค.
ขณะเดียวกัน ปธน.ทรัมป์กล่าวว่า เขาคาดว่าสหรัฐอาจจะยังไม่บรรลุข้อตกลงการค้าเฟสสองกับจีนจนกว่าหลังการเลือกตั้งประธานาธิบดีสหรัฐในเดือนพ.ย.ปีนี้
ปธน.ทรัมป์กล่าวว่า สหรัฐจะทำการเจรจาการค้าเฟสสองกับจีนทันทีที่มีการบรรลุข้อตกลงการค้าเฟสแรก แต่เขากล่าวว่า อาจจะต้องใช้เวลาสำหรับการบรรลุข้อตกลงการค้าเฟสสอง
นอกจากนี้ ปธน.ทรัมป์ระบุว่า เขาอาจมีอำนาจต่อรองมากขึ้น หลังผ่านพ้นการเลือกตั้งประธานาธิบดี
“ผมคิดว่าผมอาจจะต้องการรอให้จบการเลือกตั้งก่อน เพราะผมคิดว่าเราจะได้ข้อตกลงที่ดีกว่าเดิม” ปธน.ทรัมป์กล่าว